1. RAZRED – NASTAVA NA DALJINU

UTORAK ,28.4.2020. – Zadatke pošalji u Yammer grupu 1. razred. Vrijeme za izvršenje zadataka je do UTORAK, 28.4.2020. do 20:00 h. Sve uslikaj i pošalji u privatnu poštu (PRIVATE MESSAGE) Yammer grupe ili učiteljici na wiber osobno (ne u grupu).

1. **HRVATSKI JEZIK**

**NASTAVA NA DALJINU -prilagođena pisana provjera :** Glas, slovo, riječ, rečenica, abeceda….

-Dragi učenici, došlo je vrijeme provjere znanja i iz hrvatskog jezika. Provjeru ćete pisati na daljinu, u svojemu domu. Kraj vas su vaši roditelji, ali ovo je prilika da sam sebe ispitaš i provjeriš koliko si zapamtio od svega što si učio i naučio.

**-Vidjet ćeš nije teško! Sve ti to znaš, samo dok pišeš dobro razmišljaj, pazi i samostalno riješi zadatke koji su pred tobom kao kad si u školi. Kako god napišeš budi ponosan na ono što si napisao. ŽELIM TI SRETNO I USPJEŠNO!**

-Poštovani roditelji, dopustite učeniku neka sam provjeri svoje znanje jer tako ćete biti realni roditelji, a svoje dijete ćete pravilno usmjeravati, učiti ga da se trudi i sam uvidi koliko je što razumio, shvatio i naučio. Baš,ako treba(ali bolje ne ) ,pomozite mu u čitanju zadatka, ali zadatke neka sam rješava. **Imam povjerenja u vas roditelje!**

-Upute roditeljima: Ako listić možete preuzeti na radnu površinu, vi to učinite pa učenici neka ga tako riješe. **Ako ne možete tako, neka zadatke riješe u bilježnicu-pisanku – pišu samo rješenja(odgovore) pod rednim brojem zadatka -NE PREPISATI ZADATAK!.**


-Kad si ispit napisao **uslikaj i pošalji.**


**Zapis u pisanku:**


DOMAĆI RAD - NASTAVA NA DALJINU

28.4.2020

PISANA PROVJERA







**Zapis u pisanki ili ispunjen listić uslikaj i pošalji .**

**2. MATEMATIKA**

**ZBRAJANJE BROJEVA (8+3 )**

PONAVLJANJE I VJEŽBANJE

Prisjeti se što si naučio o zbrajanju tipa 8+3 u petak, a jučer ponovio i vježbao.

8+3= 8+2+1 9+4= 9+1+3 7+8 = 7 + 3 + 5

= 10 +1 = 10 + 3 = 10 +5

= 11 = 13 = 15

Drugi pribrojnik rastavi na dva broja tako da prvi bude broj koji prvome pribrojniku nedostaje do 10,a zatim broju 10 dodaš preostali dio od drugog pribrojnika.

**Zadatak:**

1. Kad si se prisjetio što si naučio u petak otvori udžbenik iz matematike na 73.stranici.

Riješi tu stranicu udžbenika .

Zapis u bilježnici:

DOMAĆI RAD- NASTAVA NA DALJINU

28.4.2020.

ZBRAJANJE BROJEVA (8+3 )

PONAVLJANJE I VJEŽBANJE

Kad si napisao zapis u bilježnicu i riješio udžbenik matematike na 73.str. Malo se odmori. Radi zadatke TZK.

Kad si se odmorio uz vježbe TZK-e , vježbaj zbrajanje kroz kviz na digitalnom udžbeniku matematike na 72. i 73.stranici udžbenika.

**Uslikaj 73.str.udžbenika i pošalji.**

**Uputa roditeljima:** Poštovani roditelji, molim vas, provjerite jesu li djeca uspješno riješila sve zadatke na 73.str. u udžbeniku , pomozite im pri ponavljanju gradiva.

**3.TJELESNO ZDRAVSTVENA KULTURA**

**BACANJE LAKŠIH LOPTI O TLO NA RAZLIČITE NAČINE I HVATANJE**

**ELEMENTARNA IGRA BEZ POMAGALA-IGRE PO ŽELJI UČENIKA**

Ponavljanje i vježbanje

1. TJELOVJEŽBA – VJEŽBE BEZ POMAGALA ( vježbaj prema priloženoj slici)



**BACANJE LAKŠIH LOPTI O TLO NA RAZLIČITE NAČINE I HVATANJE**

Najprije učenici bacaju loptu ispred tijela, a zatim malo više prema onoj ruci kojom je bacaju. Prilikom hvatanja lopte dlanovi su okrenuti prema lopti, a nakon dodira s loptom ruke se privlače prema tijelu. Baca se najprije desnom, a onda lijevom rukom.

Bacanje lopte o tlo jednom rukom i hvatanje objema rukama.

Bacanje lopte o tlo objema rukama i hvatanje objema rukama.

Bacanje lopte prema želji i hvatanje objema rukama.